„Novorusija (regija)" preusmjerava ovdje. Za druge upotrebe, v. Novorusija.
Karta Nove Rusije, 1897.
**Nova Rusija** (rus. *Новая Россия*, ukr. *Нова Росія*) ili **Novorusija** (rus. *Новороссия*, ukr. *Новоросія*), je povijesni termin jugozapadnog područja Ruskog Carstva od 1764. do 1873. koje se prostiralo na kopnenom predjelu sjeverno od Crnog mora, koje se danas nalazi na jugu Ukrajine i dijelom jugozapadne Rusije.

Područje je osvojilo Rusko Carstvo potkraj 18. stoljeće od Osmanskog Carstva te je ostalo pod njenom upravom do Oktobarske revolucije i raspada carstva 1917. U 18. stoljeću, usljedila je ruska kolonizacija područja pod knezom Grigorijem Potemkinom, te su tada nastali razni novi gradovi: Odesa, Nikolajev, Sevastopolj, Jekaterinoslav i drugi. Tijekom SSSR-a, to područje je administrativno pripalo većim dijelom Ukrajinskoj SFSR i manjim dijelom Ruskoj SFSR, te je tako i ostalo nakon raspada SSSR-a 1991.

Ugrubo obuhvaća južne oblasti u Ukrajini - Donečka oblast, Luganska oblast, Dnjipropetrovska oblast, Zaporiška oblast, Mikolajivska oblast, Hersonska oblast i Odeška oblast - te jugozapadne oblasti u Rusiji - Krasnodarski kraj, Stavropoljski kraj i Rostovska oblast, kao i republiku Adigeju.

Država *Nova Rusija* 2014.
--------------------------

*Glavni članak: Rat u istočnoj Ukrajini*
Karta Nove Rusije na istoku Ukrajine (tamno zelena boja) i najveći predviđeni raspon njenog teritorija (svijetlo zelena boja)
Termin "Nova Rusija" poprimio je novo značenje kada se 2014. pojavila separatistička ruska država na istoku Ukrajine. U intervjuu 1994. vođa separatističke države Pridnjestrovlje u Moldaviji je izjavio da je ta država "neodvojiv dio južnih regija Ruske države", od kojih su dio i Odesa, Krim i druge južne ukrajinske oblasti, koje su povijesno bilo dio regije Nova Rusija. Dimitrij Trenin sa moskovskog centra u Carnegieu je 2003. zapisao da su neki ruski akademičari razmatrali ideju o proruskoj državi, Novoj Rusiji, koja će se stvoriti iz južne Ukrajine kao odgovor ako Ukrajina odluči pristupiti u NATO savez.

17.4. 2014. ruski predsjednik Vladimir Putin je upotrijebio ovaj termin tijekom svojeg govora te naveo da je Nova Rusija postojala tijekom Ruskog Carstva te da je pripala Ukrajinskog SFSR 1920. iako nikada prije nije bila dio te države. Poljski ministar obrane Tomasz Siemoniak upozorio je da Putin možda namjerava obnoviti SSSR pod novim temrinom "Nova Rusija".

### Teritorijalni raspon

Do danas, jedino su međunarodno nepriznata separatistička Donjecka narodna republika i Luganska narodna republika ušle u proces ujedinjenja i stvaranja Nove Rusije. Vođa Donjecke narodne republike, Pavel Gubarev, pak navodi da je predviđeni konačni teritorijalni raspon ove para-države ne samo Donjeck i Luhansk, nego i druge južne ukrajinske oblasti, Harkivska oblast, Zaporiška oblast, Mikolajivska oblast, Hersonska oblast i Odeška oblast, kao i moldovska separatistička država Pridnjestrovlje

Prema "Manifestu Nacionalne fronte za Oslobođenje Ukrajine, Nove Rusije i Karpatske Rusije", ova pobuna ima cilj cijelu Ukrajinu. Manifest čak navodi da je Ukrajina zapravo "separatistička" jer se odvojila od "Velike Rusije". 

> 
> Granice Ruskog svijeta sežu značajno dalje od granice Ruske Federacije. Ja ispunjavam povijesnu zadaću u ime ruske nacije, super-etnosa, ujedinjenog u pravoslavlju. Kao i na Kavkazu, borim se u Ukrajini protiv separatizma; ovog puta ne protiv čečenskog, već protiv ukrajinskog. Zato jer je tu Rusija, Velika Rusija, Rusko Carstvo. A sada se ukrajinski separatisti bore protiv Ruskog Carstva. 
> 
> 
> —Aleksander Borodaj,

Izvori
------

1. ↑  Brzezinski, Zbigniew; Sullivan, Paige (1997). *Russia and the Commonwealth of Independent States: Documents, Data, and Analysis*. M.E. Sharpe. str. 639. ISBN 1563246376.
2. ↑  Kinstler, Linda (7.4. 2014). „Protesters in Eastern Ukraine Are Chanting "New Russia," an Old Term That's Back in Vogue". *The New Republic*. Pristupljeno 26 May 2014.
3. ↑  „Putin knows he may be the main target of Western sanctions". ITAR-TASS. 17.4. 2014. Arhivirano iz originala na datum 2014-04-21. Pristupljeno 2014-08-17.
4. ↑  Amelia Gentlemen (17.4. 2014). „Putin asserts right to use force in east Ukraine". Guardian.
5. ↑  Poland Fears Putin’s ‘New Russia’ Doctrine
6. ↑  „Брифинг Павла Губарева на съезде народных представителей регионов" [Briefing of Pavel Gubarev at the Congress of People's Representatives of the Regions] (ru). Novorossiya. 24 May 2014. Arhivirano iz originala na datum 2014-05-27. Pristupljeno 26.5. 2014.
7. ↑  „МАНИФЕСТ "НАРОДНОГО ФРОНТА ОСВОБОЖДЕНИЯ УКРАИНЫ, НОВОРОССИИ И ПРИКАРПАТСКОЙ РУСИ"" [Manifesto of National Front of Liberation of Ukraine, Novorossiya and Carpathian Russia] (Russian). Ekho Moskvy. 2014-07-10. Pristupljeno 2014-07-21.
8. ↑  Александр Скобов (2014-07-21). „Реконструкция ада". Grani.ru. Pristupljeno 2014-07-21.
9. ↑  Philip Shishikin (2014-07-13). „Russian's 'Imperial Dream' Faces Last Stand in Donetsk". WSJ. Pristupljeno 2014-07-21.